stanford-oval/wikipedia huggingface dataset:
משה חיים שמאש
הערות שוליים

↑  הוא היה חותם "משה חיים שלמה דוד"
1 2  שמעון ואנונו, ארזי הלבנון - אנציקלופדיה לתולדות גאוני וחכמי יהדות ספרד והמזרח, עמ' 1650, ה'תשס"ו.
↑  ד"ר אברהם בן יעקב, הרב ששון ב"ר מרדכי שנדוך, עמ' 21, ירושלים: מכון הכתב, 1994.
1 2  ד"ר אברהם בן יעקב, יהודי בבל מסוף תקופת הגאונים עד ימינו, עמ' 173, ירושלים: הוצאת קרית-ספר, 1979.
↑  החבצלת, יום שישי, 4 באפריל 1890
↑  המליץ, יום ראשון, 27 באפריל 1890
↑  הצפירה, יום חמישי, 2 בינואר 1890
↑  חינוך בנות בקהילה היהודית בבגדאד (1951-1894)
↑  יעקב בר יוסף הרופא, שיר חדש, עמ' 13, ירושלים: מכון אהבת שלום, ה'תר"ג.
↑  אברהם טווינה, גולים וגאולים, עמ' 45, רמלה: הוצאת בית הכנסת גאולה, 1968.
1 2  אברהם טווינה, גולים וגאולים - ספר שביעי, עמ' 23, רמלה: הוצאת בית הכנסת גאולה, 1979.
↑  ד"ר אברהם בן יעקב, השליח הנודד, עמ' 91, ירושלים: נוריאל שרים, 1998.
| חכמי הבאשי בבגדאד |
| --- | --- | --- |
| המאה ה-19 | הרב רפאל קצין (1849-1852) • הרב עובדיה אברהם הלוי (1852-1876) • הרב ששון שמוחה (1876-1879) • הרב אלישע דנגור (1879-1884) • הרב אברהם הלל (1884) • הרב אלישע דנגור (1884-1886) • הרב אברהם הלל (1886-1889) • הרב אלישע דנגור (1889-1893) • הרב יצחק מג'לד (1893-1905) |  |
| המאה ה-20 | הרב משה ראובן צדקה (1905) • הרב דוד פאפו (1906-1911) • הרב אברהם הלל (1911-1915) • הרב ירוחם נסים אלישר (1915-1918) • הרב משה חיים שמאש (1918-1923) • הרב עזרא דנגור (1923-1928) • הרב ששון כדורי (1928-1930) • הרב אברהם אצלאן יהודה (1930-1932) |  |
הרב משה שמאש יושב שלישי משמאל יחד עם רבני עיראק
משפט המיפוי הרציף

משפט המיפוי הרציף בתורת ההסתברות קובע שפונקציה רציפה משמרת גבול של סדרת משתנים מקריים. המשפט הוכח על ידי הנרי מן ואברהם ולד ב-1943 ולכן לעיתים נקרא גם משפט מן-ולד.
נוסח המשפט

נתונים משתנים מקריים {Xn} ו- X המוגדרים על מרחב מטרי S. נתונה פונקציה רציפה
g: S→U כאשר גם U הוא מרחב מטרי. כמו כן נתון כי Pr[X ∈ Dg] = 0
כאשר  Dg הוא קבוצת הנקודות אי הרציפות של הפונקציה g. בתנאים אלו,
כאשר "p","d" ו-".a.s" הם מסמנים התכנסות בהסתברות, התכנסות בהתפלגות והתכנסות כמעט בוודאות בהתאמה.
ערך זה הוא קצרמרבנושא מתמטיקה ובנושא סטטיסטיקה. אתם מוזמנים לתרום לוויקיפדיה ו.
מקש Fn

מקש ה-Fn במקלדת
Fn ‏ (Fn) הוא מקש במקלדות מחשבים בעלי פריסת מקשים קומפקטית (בדרך-כלל לפטופים ונטבוקים).
המקש מהווה מקש קיצור לשליטה במולטימדיה. יכולות מקש ה-FN כוללות בדרך כלל חיבור המחשב למסך חיצוני, שינוי התאורה ועוצמת הקול, הרצת קובצי מולטימדיה קדימה ואחורה, מתן אפשרות לשימוש ברשת אלחוטית, וכדומה.
שם המקש הוא קיצור של המילה האנגלית Function - פונקציה.
משלחת מס' 33 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 33 (באנגלית: Expedition 33) הייתה משלחת לתחנת החלל הבין-לאומית שפעלה מ-16 בספטמבר 2012 ועד ל-18 בנובמבר 2012. מפקד המשלחת הייתה סוניטה ויליאמס מארצות הברית. המשלחת פעלה במשך 63 ימים.
הרכב השמלחת

| שם | תפקיד | חללית הגעה | 16> 09.2012–25.10.2012 | 25> 10.2012–18.11.2012 | חללית חזרה | הערות |
| --- | --- | --- | --- | --- | --- | --- |
| ארצות הברית סוניטה ויליאמס | מהנדס טיסה | סויוז TMA-05M |  |  | סויוז TMA-05M | חברה משלחת מס' 32 ומפקדת משלחת מס' 33 |
| רוסיה יורי מלנצ'נקו | מהנדס טיסה | סויוז TMA-05M |  |  | סויוז TMA-05M | חבר משלחת מס' 32 ו-33 מפקד טיסה "סויוז TMA-05M" |
| יפן אקיהקו הושידה | מהנדס טיסה | סויוז TMA-05M |  |  | סויוז TMA-05M | חבר משלחת מס' 32 ו-33 |
| ארצות הברית קווין פורד | מהנדס טיסה | סויוז TMA-06M |  |  | סויוז TMA-06M | חבר משלחת מס' 33 ו-34 |
| רוסיה אולג נוביצקי | מהנדס טיסה | סויוז TMA-06M |  |  | סויוז TMA-06M | חבר משלחת מס' 33 ו-34. מפקד טיסה "סויוז TMA-06M" |
| רוסיה יבגני טארלקין(אנ') | מהנדס טיסה | סויוז TMA-06M |  |  | סויוז TMA-06M | חבר משלחת מס' 33 ו-34. |
פעילות המשלחת

פעילות המשלחת החלה ב-16 בספטמבר 2012 עם עזיבת חללית סויוז TMA-04M בה היה מפקד המשלחת מס' 32 גנאדי פדאלקה וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 32.
במהלך פעילות המשלחת לתחנת החלל למודול "פירס" הייתה מחוברת חללית אספקה פרוגרס M-16M שהגיע ב-22 באוגוסט עם כ-2,600 ק"ג אספקה וחלקי חילוף. החללית התנתקה מתחנת החלל פברואר 2013.
ב-10 באוקטובר לתחנת החלל הגיע חללית אספקה דרגון שהתחברה למודול "הרמוני" בעזרת זרוע רובוטי קנדארם2. החללית הביאה כ-454 ק"ג אספקה וחלקי חילוף. החללית התנתקה מתחנת החלל ב-28 באוקטובר כאשר על סיפונה מטען של 904 ק"ג. באותו יום החללית נחתה בהצלחה.
ב-25 באוקטובר לתחנת החלל הגיע חללית סויוז TMA-06M עם 3 חברי המשלחת החדשים. היא התחברה למודול "פואיסק".
ב-1 בנובמבר ויליאמס והושידה ביצעו פעילות חוץ רכבית. מטרת הפעילות הייתה לתקן בעיה במערכת קירור שחלק ממנה נפגע מפגיעה חיצונית. הפעילות נמשכה כ-6.5 שעות והסתיימה בהצלחה.
ב-31 באוקטובר לתחנת החלל הגיע חללית אספקה פרוגרס M-17M שהתחברה למודול "זבזדה". החללית הביאה 2,369 ק"ג אספקה וחלקי חילוף. החללית התנתקה מתחנת החלל מרץ 2013.
ב-18 בנובמבר ויליאמס, מלנצ'נקו והושידה נכנסו לחללית סויוז TMA-05M וחזרו לכדור הארץ. אחריות על תחנת החלל עברה למשלחת מס' 34.
חברי המשלחת ביצעו מספר רב של ניסויים מדעים בתחומים שונים.
מריה אראסוריס

| --- | --- |
מריה אראסוריס ציור של William Orpen ‏ 1915
מריה אראסוריס ציור של William Orpen ‏ 1915
 לידה:  11 בדצמבר 1893 סנטיאגו דה צ'ילה, צ'ילה 
 פטירה:  8 ביוני 1972 (בגיל 78) סנטיאגו דה צ'ילה, צ'ילה 
 מדינה:  צ'ילה 
 מקצוע:  social and health care assistant, עובדת סוציאלית 
 מידע חסידת אומות העולם
 פרסים והוקרה:  חסידת אומות העולם (27 באוקטובר 2005)  לגיון הכבוד (2 בספטמבר 1953) 
 קישורים חיצוניים
 יד ושם:  מריה אראסוריס
 
מריה אראסוריס (María Edwards de Errázuriz) ‏ (11 בדצמבר 1893 - 8 ביוני 1972) הייתה חסידת אומות העולם מצ'ילה, שהצילה יהודים בתקופת השואה בפריז, שם חייה בשנות ה-30 של המאה ה-20 ונשארה שם בזמן הכיבוש הגרמני.
ראשית דרכה

מריה אראסוריס נולדה למשפחה קתולית בצ'ילה. עברה לפריז יחד עם בעלה הראשון שקיבל משרה דיפלומטית. בשנת 1922 התאלמנה. מריה הייתה עובדת סוציאלית ועבדה בבית החולים רוטשילד בפריז, בו אושפזו גם חולים יהודים.
פעילותה בתקופת השואה להצלת יהודים

מריה שיחקה תפקיד דומיננטי בפעולות הצלה של יהודים בבית החולים, החל מ-1942 הגרמנים הקיפו את בית החולים בגדר תיל וחולים יהודים שהבריאו נשלחו למחנה הריכוז דראנסי ומשם נשלחו למחנות השמדה, מטרתה של מריה הייתה להציל כמה שיותר יהודים ולהסתיר אותם מהגרמנים. קלר היימן, עובדת סוציאלית יהודית הייתה הרוח החיה במחתרת ההצלה, ברשת היו רופאים, כמרים וביניהם הכומר מנארדה (Abbot Ménardais) הם סיפקו מסמכים מזויפים והסתירו יהודים במוסדות נוצרים או במשפחות מאמצות. ב-16 ביולי 1942, יום תחילת גירוש היהודים מפריז, נעצרו בטי (בת 8) ומרסל (בן 4) פרידמן עם אמם ונשלחו לאצטדיון החורף (ולודרום ד'היבר - ול דיב) בפריז עם כ-13 אלף יהודים שנעצרו ביום זה. האם, בטי ומרסל חלו בגרדת ונשלחו מאצטדיון החורף לבית החולים רוטשילד. הילדים היו באגף לחולים במחלות מידבקות. הם ביקרו את אמם מדי פעם. יום אחד מצאו את מיטתה ריקה. האם הבריאה ונשלחה לדראנסי ומשם לאושוויץ, שם נרצחה. מריה אראסוריס ארגנה את הברחתם של בטי ומרסל פרידמן לטירת מולינה (Moulinet) שם שהו עד השחרור מריה וקלר המשיכו לטפל בילדים גם לאחר השחרור. מריה הצילה גם את הילדים ג'אן ומרסל פרידמן שהוריהם נרצחו במחנות ולאחר סיום המלחמה היא דאגה להם למשפחה מאמצת.
לאחר המלחמה

בשנת 1960 נישאה לבעלה השני, שהיה סופר צרפתי, הם חזרו לצ'ילה לצמיתות, שם בסופו של דבר נפטרו.
הנצחה

בשנת 2005 הוכרה מריה אראסוריס המנוחה כחסידת אומות העולם.
מריה קיבלה את אות הלגיון בשל תרומתה להצלת חיים רבים והתנגדותה למשטר הנאצי.
הערות שוליים

1 2  מאת Ami, בטי פרידמן , בת ה7 ואחיה מתחזים למתים בשנת 1942 בפריז | ילדים בשואהילדים בשואה, ‏2023-09-18
משלחת מס' 37 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 37 (באנגלית: Expedition 37) הייתה משלחת לתחנת החלל הבין-לאומית שפעלה מ-10 בספטמבר 2013 ועד ל-10 בנובמבר 2013. מפקד המשלחת היה פיודור יורצ'יחין מרוסיה. המשלחת פעלה במשך 60 ימים.
הרכב המשלחת

| שם | תפקיד | חללית הגעה | 10> 09.2013–26.09.2013 | 26> 09.2013–10.11.2013 | חללית חזרה | הערות |
| --- | --- | --- | --- | --- | --- | --- |
| רוסיה פיודור יורצ'יחין | מפקד המשלחת | סויוז TMA-09M |  |  | סויוז TMA-09M | חבר משלחת מס' 36 ו-37. מפקד טיסה "סויוז TMA-09M" |
| ארצות הברית קרן נייברג | מהנדסת טיסה | סויוז TMA-09M |  |  | סויוז TMA-08M | חברה משלחת מס' 36 ו-37 |
| איטליה לוקה פרמיטנו | מהנדס טיסה | סויוז TMA-09M |  |  | סויוז TMA-09M | חבר משלחת מס' 36 ו-37. |
| רוסיה אולג קוטוב | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ו-38. מפקד טיסה "סויוז TMA-10M" |
| רוסיה סרגיי ריאזאנסקי | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ו-38. |
| ארצות הברית מייקל הופקינס | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ומפקד משלחת מס' 38 |
פעילות המשלחת

פעילות המשלחת החלה ב-10 בספטמבר 2013 עם עזיבת חללית סויוז TMA-08M בה היה מפקד המשלחת מס' 36 פאבל וינוגרדוב וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 36.
במשך פעילות המשלחת לתחנת החלל היית המחוברת חללית מטען פרוגרס M-20M. היא התנתקה תחנת החלל בפברואר 2014.
ב-26 בספטמבר לתחנת החל הגיע חללית סויוז TMA-10M שהתחברה למודול "פואיסק". הצוות הצטרף לצוות משלחת מס' 37 שגדל ל-6 שנאים.
ב-29 בספטמבר בעזרת זרוע רובוטי קנדארם2 צוות לכד חללית אספקה מדגם Cygnus COTS Demo. זו הייתה המשימה הראשונה של חללית מטען זו שפותחה בהזמנת נאס"א. בהמשך החללית חוברה למודול "הרמוני" של תחנת החלל וצוות החל בפירוק הציוד בהיקף של כ-700 ק"ג שהגיע עם החללית. ב-22 באוקטובר חללית מטען שוחררה לטיסת החזרה לכדור הארץ. היא הועמסה בכ-1,300 ק"ג ציוד שלא היה בו צורך ואשפה.
ב-7 בנובמבר לתחנת החלל התחברה חללית סויוז TMA-11M. היא התחברה למודול "ראסווט". צוות ששהה בתחנת החלל גדל ל-9 אנשים. באופן חריג עד ל-10 בנובמבר לתחנת החלל היו מחוברים 3 חלליות מאוישות מדגם "סויוז".
ב-9 בנובמבר בוצע פעילות חוץ-רכבית בה טופל ציוד בחלק החיצוני של תחנת החלל והותקן ציוד נוסף. כמו כן הוצא מחוץ לתחנת החלל לפיד אולימפי שהבוא בחללית "סויוז TMA-11M" הפעילות נמשכה כ-6 שעות והשתתפו בה ריאזנסקי וקוטוב.
חברי המשלחת ביצעו מספר רב של ניסויים מדעים בתחומים שונים.
ב-10 בנובמבר פיודור יורצ'יחין, לוקה פרמיטנו וקרן נייברג נכנסו לחללית סויוז TMA-09M וחזרו לכדור הארץ. אחריות על תחנת החלל עברה לפיודור יורצ'יחין שמונה למפקד משלחת מס' 38.
משלחת מס' 36 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 36 (באנגלית: Expedition 36) הייתה משלחת לתחנת החלל הבין-לאומית שפעלה מ-13 במאי 2013 ועד ל-10 בספטמבר 2013. מפקד המשלחת היה פאבל וינוגרדוב מרוסיה. המשלחת פעלה במשך 120 ימים.
הרכב המשלחת

| שם | תפקיד | חללית הגעה | 13> 05.2013–29.05.2013 | 29> 05.2013–10.09.2013 | חללית חזרה | הערות |
| --- | --- | --- | --- | --- | --- | --- |
| רוסיה פאבל וינוגרדוב | מפקד המשלחת | סויוז TMA-08M |  |  | סויוז TMA-08M | חבר משלחת מס' 35 ו-36. מפקד טיסה "סויוז TMA-08M" |
| רוסיה אלכסנדר מיסורקין | מהנדס טיסה | סויוז TMA-08M |  |  | סויוז TMA-08M | חבר משלחת מס' 35 ו-36. |
| ארצות הברית כריסטופר קסידי | מהנדס טיסה | סויוז TMA-08M |  |  | סויוז TMA-08M | חבר משלחת מס' 35 ומפקד משלחת מס' 36 |
| ארצות הברית קרן נייברג | מהנדסת טיסה | סויוז TMA-09M |  |  | סויוז TMA-08M | חברה משלחת מס' 36 ו-37 |
| רוסיה פיודור יורצ'יחין | מהנדס טיסה | סויוז TMA-09M |  |  | סויוז TMA-09M | חבר משלחת מס' 36 ו-37. מפקד טיסה "סויוז TMA-09M" |
| איטליה לוקה פרמיטנו | מהנדס טיסה | סויוז TMA-09M |  |  | סויוז TMA-09M | חבר משלחת מס' 36 ו-37. |
פעילות המשלחת

פעילות המשלחת החלה ב-13 במאי 2013 עם עזיבת חללית סויוז TMA-07M בה היה מפקד המשלחת מס' 35 כריס הדפילד וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 35.
ב-28 במאי 2013 לתחנת החלל הגיע חללית סויוז TMA-09M שהתחברה למודול "ראסווט", צוות משלחת קבועה מס' 36 גדל ל-6 אנשים.
ב-15 ביוני לתחנת החלל הגיע חללית מטען ATV-4 "Albert Einstein" של סוכנות החלל האירופית עם ציוד ומצרכים בהיקף של 6.5 טון. הוא התחברה למודול "זבזדה". החללית עזבה את תחנת החלל באוקטובר 2013.
ב-19 ביוני מתחנת החלל התנתקה חללית מטען פרוגרס M-19M שהייתה מחוברת למודול "פירס". החללית פעלה כשבוע בטיסה נפרדת במהלכה בוצעו תצפיות בתחום חקר יונוספירה. בהמשך היא נשרפה בכנסה לאטמוספירה.
ב-24 ביוני בוצע פעילות חוץ-רכבית בה הוחלף ציוד בחלק החיצוני של תחנת החלל. הפעילות בוצע על ידי יורצ'יחין ומיסורקין והיא נמשכה כ-6.5 שעות.
ב-9 ביולי פעילות חוץ-רכבית נוספת בוצע על ידי קסידי ופרמיטנו. היא נמשכה כ-6 שעות. במהלכה בוצעו עבודות תחזוקה שונות.
ב-16 ביולי בוצע פעילות ידי קסידי ופרמיטנו. היא נמשכה 1.5 שעות והופסקה עקב בעיה טכנית בחליפת החלל.
ב-26 ביולי מתחנת החלל התנתקה חללית מטען פרוגרס M-18M. היא הגיע ב-12 בפברואר. בהמשך היא נשרפה בכניסה לאטמוספירה.
ב-28 ביולי לתחנת החלל הגיע חללית אספקה פרוגרס M-20M עם ציוד ומצרכים בהיקף של 2,366 ק"ג. החללית התחברה למודול "פירס". היא התנתקה בפברואר 2014.
ב-9 באוגוסט הגיע חללית מטען HTV-4 יפנית. היא הביאה 5.9 טון ציוד ומצרכים. המטען כלל 4 לוויינים PicoDragon, ArduSat-1, ArduSat-X, TechEdSat-3p ששוחררו למסלול בנובמבר 2013 על ידי משלחת מס' 37 לתחנת החלל הבין-לאומית. חיבור לתחנת החלל בוצע על ידי זרוע רובוטי קנדארם2. החללית נותקה מתחנת החלל ב-4 בספטמבר.
ב-16 באוגוסט בוצע פעילות חוץ-רכבית רביעית בה הותקן ציוד נוסף בחלק החיצוני של תחנת החלל. הפעילות בוצע על ידי יורצ'יחין ומיסורקין והיא נמשכה כ-6.5 שעות.
ב-22 באוגוסט יורצ'יחין ומיסורקין ביצעו פעילות חוץ רכבית חמישית. בפעילות זו היה מתוכנן לפרק חלקים ולהתקין במקומם ציוד חדש. הפעילות נמשכה כ-6 שעות אך עם הצלחה חלקית בלבד.
ב-10 בספטמבר וינוגרדוב, מיסורקין וקסידי נכנסו לחללית סויוז TMA-08M וחזרו לכדור הארץ. אחריות על תחנת החלל עברה לפיודור יורצ'יחין שמונה למפקד משלחת מס' 37.
חברי המשלחת ביצעו מספר רב של ניסויים מדעים בתחומים שונים.
מלחמת העולם השנייה (ספר מאת וינסטון צ'רצ'יל)

| --- | --- |

עטיפת הכרך הראשון בסדרה
 
 ספרי הסדרה
 חשרת הסופה שעתם הנאה הברית הגדולה ציר הגורל הטבעת מתהדקת טרגדיה וניצחון
 מידע כללי
 מאת:  וינסטון צ'רצ'יל
 שפת המקור:  אנגלית בריטית
 סוגה:  ספרות עיון, ביוגרפיה, ספר מלחמה
 נושא:  מלחמת העולם השנייה
 מקום התרחשות:  אירופה בעיקר ובריטניה הגדולה בפרט
 תקופת התרחשות:  מסוף מלחמת העולם הראשונה ועד לתום מלחמת העולם השנייה
 הוצאה
 הוצאה:  חברת הוטון מיפלין
 מקום הוצאה:  מסצ'וסטס בוסטון, ארצות הברית
 תאריך הוצאה:  1948
 הוצאה בעברית
 הוצאה:  עם הספר בשיתוף עם הוצאת כרמי את נאור
 תאריך:  1957
 תרגום:  אהרון אמיר
 פרסים
 פרס נובל לספרות (ניתן למחבר על ספר זה ועל שתי יצירות נוספות)
מלחמת העולם השנייה (באנגלית: The Second World War) הוא ספר עב כרס בן שישה כרכים, אשר נכתב בידי וינסטון צ'רצ'יל. ששת החלקים מתארים את מהלכה של המלחמה כולה החל מעלייתו של היטלר לשלטון בגרמניה ועד לניצחון בכל החזיתות, מגוף ראשון - מנקודת מבטו של מי שהיה ראש ממשלת בריטניה לאורך מרבית שנות המלחמה. ייחודה של היצירה טמון בקרבתו האישית של המחבר לאירועים המתוארים בה ובגישתו לחומרים מסווגים הקשורים בה וכן בסגנונו המיוחד של צ'רצ'יל ושל יצירתו המשלבת גם תמונות, מפות, סטטיסטיקות, נאומים וחליפות מכתבים ממושכות שניהל המחבר עם מנהיגי אומות העולם ואנשיו שלו כאחד תוך כדי הרגעים הדרמטיים של המלחמה.
הכרכים > חשרת הסופה

הכרך מתאר את תחילת המלחמה ואת הסיבות לפריצתה, בין היתר יוצא צ'רצ'יל נגד חוזה ורסאי והמעצמות שלא אכפו אותו כראוי, ונגד צ'מברלין והסכם מינכן בשני הדברים הללו הוא תולה את הסיבה לפרוץ המלחמה, בחלקו השני מתוארים כיבושם המהיר בזה אחר זה של פולין, נורווגיה, הולנד ובלגיה. את הכרך מסיים צ'רצ'יל בהתמנותו לראשות הממשלה ובנאומו המפורסם דם, יזע ודמעות.
הכרך בן 539 עמודים והוא מחולק לשני חלקים: ממלחמה למלחמה ומלחמת בין השמשות.
הכרכים > שעתם הנאה

השני בכרכי הספר. בחלקו הראשון, נפילת צרפת, מתוארת המתקפה על צרפת וכיבושה המהיר, דבר אותו תולה המחבר שוב בשאננותם של הבריטים כמו גם של הצרפתים, צ'רצ'יל מתגאה מאוד במבצע דינמו אותו הוא מכנה בשם "ישועת דנקרק".
בחלקו השני של הכרך, בדד, מסופר על מלחמתה של בריטניה כנגד גרמניה הנאצית לבדה, צ'רצ'יל מתמקד מאוד בגבורת הטייסים הבריטים (אנ') והוא מזכיר את המשפט המפורסם אותו טבע בנאומו בפני בית הנבחרים:
בשטח ההתנגשות בין בני אדם מעולם לא היו רבים כל כך, חייבים כה הרבה, למעטים כל כך.
המקור באנגלית בריטית
Never in the field of human conflict was so much owed by so many to so few.
הכרך כולו בן 519 עמודים.
הכרכים > הברית הגדולה

הכרך השלישי בסדרה. בחלקו הראשון גרמניה פורצת מזרחה מתאר צ'רצ'יל את פלישת גרמניה לברית המועצות במבצע ברברוסה תוך הפרה של הסכם אי ההתקפה ביניהן. המחבר ממשיך ומצייר בצבעים קודרים את המערכה הקשה על בריטניה שטרם הוכרעה ופנתה כעת למאבק ימי מחריף ואת התקווה הנכזבת להתערבות אמריקנית במלחמה, כמו גם את ניסיונות בריטניה לגבש חזית איתנה בבלקן ולהדוף את הגרמנים מצפון אפריקה והמזרח התיכון.
החלק השני של הכרך - המלחמה באה לאמריקה מתאר את כניסת ארצות הברית למלחמה עם התקפת הפתע היפנית על פרל הארבור, צ'רצ'יל מנתח את צפונותיה של הקיסרות היפנית ופורט את הסיבות לכניסתה למאבק. בהמשך הספר מספר המחבר על הקמתה של הברית הגדולה בין בריטניה, ארצות הברית וברית המועצות ועל הקרבות העזים באוקיינוס השקט וברוסיה.
את הספר חותם צ'רצ'יל בתקווה למפנה ולניצחון ובסיפורו טיסתו מאמריקה לאנגליה שכמעט ונסתיימה באסון.
הכרך מונה 616 עמודים.
הכרכים > ציר הגורל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כרך זה הוא הכרך הרביעי בסדרה, בחלקו הראשון הסתערותה של יאפאן, צ'רצ'יל מתאר את המהלכים והאירועים הקורים בדרום מזרח אסיה אוסטרליה, מדגסקר והים התיכון, בנוסף לפגישות בין בעלות הברית הכוללים את ויאצ'סלב מולוטוב ופגישה בוושינגטון.
בחלקו השני אפריקה נגאלת צ'רצ'יל מתאר אירועים וקרבות בצפון אפריקה כגון קרב אל-עלמיין השני וועידת קזבלנקה.
הכרך הזה מונה 699 עמודים.
הכרכים > הטבעת מתהדקת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כרך זה הוא הכרך החמישי בסדרה, בחלקו הראשון איטליה נכבשת, צ'רצ'יל מדבר על כיבוש סיציליה בידי בעלות הברית המערביות, נפילת מוסוליני, ועידת קוויבק, הקרב על סאלרנו ועוד.
בחלקו השני מטהרן עד רומא, צ'רצ'יל מתאר את ההכנות לפלישה לנורמנדי ועוד.
הכרך הזה מונה 528 עמודים.
הכרכים > ניצחון וטרגדיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הכרך הזה הוא השישי והאחרון בסדרה, בחלקו הראשון נחשול הניצחון צ'רציל מתאר את הפלישה לנורמנדי, כניסת בעלות הברית לתוך צרפת, ועידת קוויבק השנייה, פגישה במוסקבה ועוד.
בחלקו השני מסך הברזל צ'רצ'יל מתאר את ועידת יאלטה, ניצחון באיטליה, כניעת גרמניה הנאצית, הטלת פצצות האטום ועוד.
כרך זה מכיל 563 עמודים.
| --- | --- |
בקרת זהויות :  BnF: cb15036284b (data)  GND: 7516376-7  NLA: 36574624  SUDOC: 089901045  VIAF: 214777902   WorldCat (עם VIAF): 214777902
משלחת מס' 2 לתחנת החלל הבין-לאומית

חברי המשלחת
תג המשלחת
תחנת החלל באוגוסט 2001
משלחת מס' 2 (באנגלית: Expedition 2) הייתה משלחת לתחנת החלל הבין-לאומית שפעלה מ-10 במרץ 2001 ועד ל-20 באוגוסט 2001. זו הייתה המשלחת השנייה לתחנת החלל הבין-לאומית. מפקד המשלחת היה יורי אוסצ'וב מרוסיה. פעילות המשלחת נמשכה 163 ימים.
הרכב המשלחת

| שם | תפקיד | חללית הגעה | 10> 3.2001–20.08.2001 | חללית חזרה | הערות |
| --- | --- | --- | --- | --- | --- |
| רוסיה יורי אוסצ'וב | מפקד | STS-102 |  | STS-105 | מפקד משלחת מס' 2 |
| ארצות הברית סוזן הלמס | מהנדסת טיסה | STS-102 |  | STS-105 | חבר משלחת מס' 2 |
| ארצות הברית ג'יימס ווס(אנ') | מהנדס טיסה | STS-102 |  | STS-105 | חבר משלחת מס' 2 |
פעילות המשלחת

פעילות המשלחת החלה ב-10 במרץ עם הגעה לתחנת החלל הבין-לאומית של מעבורת החלל דיסקברי בפיקוד ג'ים ות'רבי במשימה STS-102. עם החללית הגיע מודול לוגיסטי רב תכליתי "לאונרדו" עם מטען של 6,131 ק"ג. כמו כן הגיעו חברי משלחת מס' 2 לתחנת החלל הבין-לאומית שהיו אמורים להחליף את משלחת מס' 1 בפיקוד ויליאם שפרד. צוות החללית ביצע 2 פעילויות חוץ רכביות להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-2,458 ק"ג ציוד ומצרכים לא נחוצים להעברה חזרה לכדור הארץ. במקביל לפעולות אלו התבצע הליך העברת אחריות על תחנת החלל למשלחת מס' 2.
ב-11 במרץ ווס והלמס ביצעו פעילות חוץ רכבית שנמשכה 9 שעות. במהלך פעילות זו בוצע שינוי מיקום יחידת עגינה ובוצע שילוב שלה במערכות התחנה.
ב-19 במרץ מעבורת חלל "דיסקברי" עזבה את תחנת החלל עם חברי המשלחת מס' 1. אחריות על תחנת החלל הועברה למשלחת מס' 2.
ב-16 באפריל חללית מטען פרוגרס M-44 שהגיע בפברואר נותקה מתחנת החלל ונשפרה בכניסה לאטמוספירה.
ב-18 באפריל בוצע שינוי מיקום עגינה של חללית סויוז TM-31 במודול "זבזדה".
ב-21 באפריל לתחנת החלל הגיע מעבורת החלל אנדוור בפיקוד קנת רומינג'ר במשימה STS-100. החללית התחברה למודול "דסטיני". עם החללית הגיע זרוע רובוטי קנדארם2 ומודול לוגיסטי רב תכליתי "רפאלו" עם 8,811 ק"ג מטען. חברי צוות החללית ביצוע 2 פעילויות חוץ רכביות להתקנת ציוד בחלק החיצוני של תחנת החלל באורך כולל של 15 שעות.
ב-19 באפריל מעבורת "אנדוור" עזבה את תחנת החלל. היא נחתה בהצלחה בבסיס חיל האוויר אדוארדס ב-1 במאי.
ב-30 באפריל לתחנת החלל הגיע חללית סויוז TM-32 בפיקוד טלגט מוסאבייב. החללית התחברה למודול "זאריה". בצוות החללית היה תייר חלל דניס טיטו.
6 במאי צוות שהגיע לתחנת החלל לפני שבוע עזב אותה בחללית סויוז TM-31. חללית "סויוז TM-32" נותרה מחוברת כחללית חירום.
ב-23 במאי לתחנת החלל הגיע חללית מטען פרוגרס M1-6. החללית התחברה למודול "זבזדה". על החללית היו כ-2,478 ק"ג מטען. החללית הייתה מחוברת לתחנת החלל עד אוגוסט 2001.
ב-11 ביוני ווס ואוסצ'וב ביצעו פעילות חוץ רכבית שנמשכה 20 דקות. בוצע התקנת ציוד קצה במודול "זבזדה".
ב-14 ביולי לתחנת החלל הגיע מעבורת החלל אטלנטיס בפיקוד סטיבן לינדזי במשימה STS-104. החללית התחברה למודול "דסטיני". עם החללית הגיע מודול חדש "קווסט" שחובר למודול "יוניטי". חברי צוות החללית ביצוע 3 פעילויות חוץ רכביות להתקנת מודול "קווסט" וציוד נוסף בחלק החיצוני של תחנת החלל באורך כולל של 16 שעות. יציאה לפעילות חוץ רכבית אחרונה בוצע ממודול "קווסט" החדש.
ב-22 ביולי מעבורת החלל "אטלנטיס" התנתקה מתחנת החלל ונחתה ב-25 ביולי.
ב-10 באוגוסט לתחנת החלל הגיע מעבורת החלל דיסקברי בפיקוד סקוט הורוביץ במשימה STS-105. החללית התחברה למודול "דסטיני". עם החללית הגיע מודול לוגיסטי רב תכליתי "לאונרדו" עם מטען של 5,385 ק"ג. כמו כן הגיעו חברי משלחת מס' 3 לתחנת החלל הבין-לאומית. צוות החללית ביצע 2 פעילויות חוץ רכביות להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-3,717 ק"ג ציוד ומצרכים לא נחוצים להעברה חזרה לכדור הארץ.
חברי המשלחת ביצעו עשרות ניסויים מדעים בתחומים שונים.
ב-20 באוגוסט מעבורת חלל "דיסקברי" עזבה את תחנת החלל עם חברי המשלחת.
אחריות על תחנת החלל הועברה למשלחת מס' 3 לתחנת החלל הבין-לאומית.
הערות שוליים

↑  פרוגרס M-44
↑  פרוגרס M1-6
מלחמת קסטיליה

מלחמת קסטיליה (ידועה גם בשם המשלחת הספרדית לבורנאו) הייתה סכסוך בין האימפריה הספרדית לבין סולטנויות ברוניי, סולו ומינדנאו.
רקע

אחרי כיבוש קונסטנטינופול ב-1453, נותקו מדינות אירופה מהסחורות של מזרח אסיה, באמצעות רצף של מדינות עוינות, ביניהן האימפריה העות'מאנית, הפרסית, הערבים, ההודים והמלאים. עובדה זו דחקה בהן להשיג דריסת רגל במזרח אסיה ולבסס אספקה קבועה של סחורות. לצד זאת, ספרד שאפה לבצע פרוזליטיזם במזרח אסיה ולהפיץ את הנצרות בקרב האוכלוסייה המוסלמית.
האימפריה הספרדית החלה לבסס את שליטתה בפיליפינים. ניסיונותיה להפיץ את הנצרות גרמו לעימותים חוזרים עם סולטן ברוניי, שהייתה אז כוח ימי משמעותי.
רקע > הגעת הספרדים לפיליפינים

ב-1565, ספרד שלחה מספר משלחות ממקסיקו. בהובלתו של מיגל לופס דה לגאספי, הן התבססו בסבו, שהפכה לעיר הבירה ולנקודת המסחר המרכזית של הספרדים באזור.
עד מהרה הפכו הבסיסים הספרדים למטרד בעיני ברוניי שעסקה בהתרחבות בפיליפינים. בין 1485 ל-1521, סולטן ברוניי הקים מדינת בובות במטרה להיאבק בממלכת טונדו באי לוזון. הנוכחות המוסלמית במקום התגברה עם הגעתם של סוחרים ומיסיונרים מאינדונזיה ומלזיה.
למרות ההתרחבות המוסלמית, הספרדים המשיכו לצבור השפעה וכוח. ב-1571, הצליח מיגל לופז להוציא משלחת שכבשה והפיצה את הנצרות במנילה, שהפכה לבירה החדשה של הספרדים באזור. בהמשך, הוויסאיאנים בסבו (אשר נלחמו באופן מסורתי נגד בעלי הברית של ברוניי סולו ומנילה) חברו לספרדים נגד ברוניי. ב-1576, מושל הפיליפינים, פרנסיסקו דה סנדה, שלח מסר שברצונו להיפגש עם סולטן ברוניי כדי לבסס יחסים טובים. עם זאת, הוא דרש להמשיך להפיץ את הנצרות ולהפסיק את המיסיונריות של ברוניי שהפיצה את האסלאם. דה סנדה התייחס לברוניי כאיום על הנצרות באזור, ואמר כי "המורו מברוניי מפיצים את התורה של מוחמד, וממירים את כל המורו באי." סולטן ברוניי סירב לבקשה הספרדית להפיץ את הנצרות בפיליפינים, אותה הוא ראה כ"דאר אל אסלאם.